LIITE MAKSATUSHAKEMUKSEEN	

TIIVISTELMÄ MAKSATUSKAUDEN TOIMINNASTA  
		
Projektin nimi: Tuottaja2020	 	 
Projektikoodi: s10947	 	 
Hallinnoija: Metropolia Ammattikorkeakoulu 	 
Maksatuskausi: 1.7-31.12.2010

Hallinto
Projektin hallinnon organisointi toteutettiin suunnitellusti syksyn 2009 aikana. Hallinnon kokonaisvastuu on Metropolia Ammattikorkeakoululla, joka on onnistuneesti rekrytoinut hankkeeseen tarvittavan osaamisen omaavan henkilöstön. Projekti toteutetaan yhteistyössä kumppaniverkoston kanssa kunkin kumppanin kanssa tehdyn yhteistyösopimuksen tarkemmin säätämällä tavalla. Nämä sopimukset saatiin allekirjoitettua syksyn 2009 aikana.
Ohjausryhmä
Ohjausryhmä saatiin koottua suunnitellulla tavalla. Toimintaa tarkennettiin niiltä osin, kuin se koski miten tutkimusta tehdään ja mitkä ovat toimivat toimintatavat. Kuitenkaan mitään kohtaa suunnitelmasta ei  jouduttu muuttamaan.
Tiedotus ja verkostoituminen
Yhteydet Opetushallituksen koulutustarve-ennakointiryhmään VOSE-projektin puitteissa osallistumalla 17.11.2009 seminaariin, jossa oli mukana noin 70 ennakoinnin, koulutuksen ja työelämän asiantuntijaa. Seminaarin aikana luotiin kontakteja etenkin Turun tulevaisuuden tutkimuskeskuksen suuntaan. Verkostoitumista on tehty myös Opetusministeriön Luovien alojen yritystoiminnan kasvun ja kansainvälistymisen esr-ohjelmaan ja Työ- ja elinkeinoministeriön Luovan alan yrittäjyyden strategisen kehittämishankkeen suuntaan. Jälkimmäinen jakautuu neljään alahankkeeseen, joista yhteistyötä suunnitellaan etenkin ennakointiin liittyvän hankeosion kanssa. Tuottaja2020-hanketta on esitelty kyseisten ministeriöiden luovan alan tilaisuuksissa ja samalla on vaihdettu yhteystietoja kulttuuri- ja luovan alan erilaisen kehittämishankkeiden projektipäällikköjen kanssa ja samassa yhteydessä käyty alustavaa ideointia yhteistyömahdollisuuksista.  

Syksyllä 2009 hankkeessa on julkaistu seuraavat sähköisen viestinnän kanavat: Tuottaja2020.metropolia.fi -verkkosivusto, wiki.metropolia.fi/display/tuottaja2020  -hallinnollinen wikisivusto, Heikkojen signaalien keräykseen tarkoitettu Signaaliwiki (Wikisivuston alla) sekä Tuottaja2020 -niminen Facebook palvelu.
Hankkeesta on jaettu lehdistötiedotetta suomeksi, ruotsiksi ja englanniksi. Tiedotetta on jaettu osallistuville AMKlle (opiskelijat, tutkijat, ohjausryhmän jäsenet, opettajat, hallintohenkilöstö), ENCATC (European Network of Cultural Administration Training Centers.) englanniksi, Arsis -lehteen (ARSIS on taiteen keskustoimikunnan julkaisema taide- ja kulttuuripolitiikan tiedotuslehti.), Luovan Suomen sähköiseen uutiskirjeeseen, Taide- ja kulttuurialan ammattijärjestö TAKU ry on julkaissut ammattilehtensä takakannessa Tuottaja 2020 hanketta esittelevän mainoksen. Luovan Suomen uutiskirjeessä on ollut artikkeli hankkeesta. Osallistuvat AMKt ovat julkaisseet hankkeen tiedot omilla internet sivuillaan. Näin saamme lisää kävijöitä internet sivuillemme sekä lisää Facebook faneja.
Hankkeelle on luotu syksyn aikana visuaalinen ilme, ja sen mukaan toteuttu viestintätuotteet: esityspohja, tiedotepohja, esite, miniflyer ja juliste sekä tulevaisuuden tarpeita silmällä pitäen ”Olen Tuottaja2020” -rintanappi, t-paita ja tarra. Syksyn aikana kuitenkin vain esite painettiin, koska tarvetta ei vielä ollut muulle, eikä budjetti venynyt muuhun.
Tutkimustoiminta
Tutkimustoiminta on sujunut suunnitellulla tavalla 1.8.-31.12.2009. Hankesuunnitelmassa esitettiin, että Klusterianalyysi (I syklin aloittaminen) tapahtuu syksyllä 2009 ja siinä kootaan tutkijaryhmä ja case-klustereista sovitaan. Klusterin määrittely tapahtui syksyllä 2009, ja siinä klusterin käsitteestä kehittyi kohti tapahtuma-alan tuotantoekologista systeemiä. Klusterien hahmotuksen lähtökohtana oli esimerkkitapauksina käytetyt tapahtumatuotannot, joiden avainhenkilöä haastateltiin. Keskeisimpien toimijoiden määrittely tapahtui haastateltavien tuottajien näkemyksen perusteella. 

Tutkimuksen toteutti tutkijaryhmä, jossa on tutkija päätoteuttaja Metropolian lisäksi Mikkelin AMK:sta, Noviasta, Humakista ja Cuporesta. Syksyllä 2009 tutkimuksesta on toteutettu suunnitelman mukaisesti ensimmäinen sykli eli tapahtumatuotantoklusterin case-pohjainen määrittely ja keskeisten toimijoiden haastattelut tulevaisuusnäkemysten kartoittamiseksi. Tämä sykli käsitti siis suunnitellun klusteri- ja toimija-analyysin, joka keskittyy tapahtumatuotanon klusterin määrittelyyn ja johti keskeisimpien toimijoiden tulevaisuusnäkemysten koostamiseen.
Esimerkkitapauksiksi valittiin Savonlinnan Oopperajuhlat, Pikseliähky 2009, Live Nationin organisoima Madonna -konsertti, Kaustinen Folk Music festival, Maailma kylässä festivaali sekä Provinssirock. Lisäksi vertailun vuoksi hyödynnetiin aineistoa Salon taidemuseosta ja sen verkostoista. Valittujen tapahtumatuotantojen avainhenkilöiden haastattelut on toteutettu tutkijoiden toimesta. Aineiston analyysi alkoi joulukuussa 2009 ja se pyritään saamaan valmiiksi helmikuun loppuun mennessä. Joulukuussa 2009 on myös tästä tutkimuksen ensimmäisestä syklistä alettu kirjoittaa tutkimusraporttia, jonka otsikkona on " Tapahtumatuotanto kulttuuriliiketoiminnan solmukohtana". Tätä tutkimusraporttia kirjoittaa tutkimuspäällikkö Katri Halonen ja se valmistuu arviolta maaliskuussa 2010. Ensimmäinen sykli on siis toteutettu suunnitellusti aineiston keruun osalta syksyn 2009 aikana, ja samoin näyttäisi, että suunnitelman mukainen aineiston analyysi ja raportointi julkistaminen keväällä 2010 tulee toteutumaan aikataulussaan.
Tutkimus: e-kysely
Ammattijärjestölle suunnatun internet-kyselyn kysymystenasettelun valmistelu on käynnistynyt suunnitellusti. Sitä jatketaan keväällä 2010.
Arviointi
Hankkeelle käyttökelpoisten sisäisen arvioinnin menetelmien valitseminen ja ensimmäinen Metropolian sisäinen itsearviointitilaisuus oli suunniteltu syksylle 2009. Arviointimenetelmistä on ollut hallintohenkilökunnan palaverissa keskustelua, mutta niitä ei valittu syksyn 2009 aikana. Ensimmäinen Metropolian sisäinen arviointi siirrettiin keväälle 2010, sillä sisäistä arviointia varten haluttiin ensin saada hallintowiki kuntoon ja toimijat vahvistettua. Aiomme toteuttaa ensimmäisen arvoinnin helmikuun 2010 aikana, ja siinä arvioida tutkijaklubin toimintaa.
Opetukseen integrointi
Keräämme wikissä heikkoja signaaleja skenaariopäivien aineistoksi. Olemme järjestäneet Kulttuurituotannon (YAMK) -koulutusohjelmassa Tulevaisuuden tutkimuksen menetelmät -kurssia, jossa olemme antaneet opiskelijoille tehtäväksi kerätä 10 signaalia kukin. Myös Noviassa on järjestetty vastaavanlainen kurssi, ja heidänkin opiskelijat ovat keränneet signaaleja, joita hankkeessa voidaan jatkossa käyttää.												
Päiväys ja projektipäällikön allekirjoitus:	

Katri Halonen, 1.2.2010